Euroopa Sotsiaalfondist finantseeritava programmi "Töölesaamist toetavad hoolekandemeetmed 2010-2011" üldeesmärk on suurendada sotsiaalsete või majanduslike toimetulekuprobleemide ja erivajadustega inimeste ja nende pereliikmete tööhõivet. Programm on koostatud meetme "Töölesaamist toetavad hoolekandemeetmed" raames, mis on üks osa inimressursi arendamise rakenduskava  prioriteetsest suunast nr 3 "Pikk ja kvaliteetne tööelu". Sotsiaalministeeriumi hoolekande osakond viib programmi ellu perioodil 11.12.2009-31.12.2011 ja selle üheks tegevuseks on erivajadustega inimestele ja nende peredele nõustamisteenuse pakkumine ja arendamine.